ועדת העבודה, הרווחה והבריאות, כנסת 18, פרוטוקול מספר 771, 2012-08-08 10:00

חיים כץ: אנחנו ב-כ' באב, יום רביעי בשבוע, ה-8.8.12 ואני מתכבד לפתוח את ישיבת ועדת העבודה, הרווחה והבריאות, הנושא תקנות הבטחת הכנסה (תיקון מספר___), התשע"ב-2012.

חיים כץ: מי רוצה לדבר?

חיים כץ: היועצת המשפטית שלנו?

חיים כץ: מביטוח לאומי.

כרמית נאור: אנחנו העברנו לכנסת תיקון חקיקה בנושא של רכב.

כרמית נאור: למעשה בעקבות החלטת בית המשפט העליון סעיף 9א(ב) בוטל ואנחנו מכניסים מנגנון שונה.

כרמית נאור: המנגנון מדבר על רכב ובמקום שימוש ברכב זה מי שנוהג מנהג בעלים ברכב, כמו שימוש קבוע ברכב, לא ישלול את הזכאות, אלא רק מי שנוהג מנהג בעלים או מי שבעלים של רכב, ינוכה מהגמלה הסכום שקבוע בתקנות, כאשר שווי הרכב יכול להגיע עד 40,000 שקלים, כשהסכום הזה יעודכן מעת לעת בהתאם למדד המחירים לצרכן (תחבורה-מכוניות), שמפרסמת הלמ"ס (הלשכה המרכזית לסטטיסטיקה).

חיים כץ: לא מבין.

חיים כץ: את עורכת דין, את יודעת שבהסכמים המילים הם מה שקובע.

חיים כץ: מדד המחירים לצרכן, נקודה.

כרמית נאור: בתוך מדד המחירים לצרכן יש פרק שעוסק בנושא תחבורה ותחת הפרק יש תת סעיף שנקרא מכוניות.

כרמית נאור: המדד הזה לוקח בחשבון- - -

חיים כץ: מתי הוא מתפרסם?

כרמית נאור: הוא מתפרסם רגיל, בהתאם לפרסומים הרגילים, כל חודש.

חיים כץ: אוקי, זה המדד שאתם רוצים?

כרמית נאור: זה המדד היחידי שמתאים.

חיים כץ: פלוס 1%.

כרמית נאור: לזה צריך את המחותן.

קריאה: יש לנו טבלה.

דב בארי: עשיתי את זה גם גרפית.

חיים כץ: אתה עשית גרפית, אבל אתה שומר לעצמך.

חיים כץ: פלוס 1%.

דב בארי: אני אגיד ככה- - -

חיים כץ: בכביש תהיה חכם, אל תהיה צודק.

דב בארי: אנחנו מדברים לפרוטוקול ולשם הדיון חשוב לי לנהל את הדיון פה בצורה גלויה על השולחן.

דב בארי: כמו שאמרנו, אנחנו מדברים פה על תיקון חשוב שנעשה בעקבות פסיקה של בית המשפט.

דב בארי: רכב הוא נכס מסוג אחר, קשה גם להגדיר אותו כנכס, כי להבדיל מנכס שאתה משקיע בו רכב זה לא סוג של השקעה, כי כל בן שאומר לך 'בוא'נה אני השקעתי ברכב', הוא בעצם טועה, כי לרכב יש רק בלאי ופחת, ולכן אנחנו צריכים לייחד את זה.

דב בארי: ובאמת בעוד חצי שעה יהיה פה דיון נפרד לגבי איך מחושבים נכסים.

דב בארי: פה יש לנו תיקון אחר.

דב בארי: פה הרכב- - -

חיים כץ: אתה עברת על סדר היום?

דב בארי: אני משתדל.

דב בארי: פה התיקון לא מדבר על הנכס, התיקון הוא הגמלה בסופו של דבר, יש לנו גמלת הבטחת הכנסה והגמלה מקודמת לפי המדד כמו שצריך, כדי לא לשחוק את הקצבה וכו' וכו'.

דב בארי: העניין של הרכב פה לא בא להגדיר מה גודל הקצבה אלא מה השיעור שצריך לחשב ולנכות מערך הרכב.

חיים כץ: היא נתנה לי פה משהו יפה, מדד המחירים לצרכן של מוצרים ושירותים.

חיים כץ: אפשר להצמיד את זה למדד תיקונים וחלפים לרכב.

חיים כץ: אתה לוקח רכב ישן, משנת 2003, ואם אתה יודע להצמיד אותו למדד תיקונים וחלפים לרכב, שהוא תחת מדד המחירים לצרכן, אני מתרצה.

דב בארי: אני רוצה, אם יורשה לי לסיים את האמירה.

דב בארי: בסופו של דבר יש פה מספר מחירים, יש את המחיר של הקצבה, הקצבה מתעדכנת, ויש את מחיר הרכב.

חיים כץ: דבר איתי רק על הרכב.

דב בארי: יש את מחיר הרכב, גם מחיר הרכב מתעדכן, פעמיים בשנה.

דב בארי: זאת אומרת מישהו שנכנס למערכת, זה כבר מצוין פה, המחירון מודד פעמיים בשנה את ערך הרכב שלו.

דב בארי: הרי מי שהרכב שלו שווה 10,000 שקל בינואר, בדצמבר- - -

חיים כץ: מה עושים ברכב של 9,000 שקל?

חיים כץ: כמה פעמים הוא נכנס למוסך?

דב בארי: תלוי בסוג הרכב.

חיים כץ: 9,000 שקל לא תלוי בכלום.

דב בארי: כבוד היושב ראש, רכב זה עניין של מזל, היפניות לא נכנסות הרבה.

דב בארי: גם אני נהגתי עם רכב ישן, הוא לא ראה יותר מדי מוסך, ויש לי אבא שנוסע ברכב חדש ואוכל אותה.

דב בארי: הכוונה פה ברורה.

דב בארי: לכן מה שחיפשנו פה זה לא להמציא את הגלגל מחדש, יש פה רכב, יש לו מדד מסוים.

דב בארי: כמו שהסברתי לפני הדיון, רכב, להבדיל ממוצר אחר, המחיר שלו נשאר פחות או יותר קבוע.

דב בארי: מחשב, לצורך העניין, גם נשאר קבוע, לרכב יש טיפה יותר שינויים- - -

חיים כץ: דיברת לפרוטוקול, הצגת את עמדתך יפה ואנחנו ניתן לך לבחור שני מדדים, אחד מדד הרכב פלוס 1, או לחילופין מדד תיקונים וחלפים לרכב, קוד מדד 140725.

חיים כץ: אתה רוצה לראות את הטבלה?

דב בארי: אני רוצה לראות, אבל הבעיה היא- - -

חיים כץ: יש לך מחשב?

דב בארי: פה יש לי סדרה של חמש שנים, אני גם אשמח לראות את הסדרה הזאת של חמש שנים, כי את העמוד הזה שיש לך, יש לי.

חיים כץ: מאחר ואני, כדרכי בקודש, נוהג ביושר ואני לא רוצה לנצח אף אחד ואני- - -

דב בארי: גם אני לא, אני מחפש פה מדד נכון.

חיים כץ: אז מדד התיקונים והחלפים, אני חושב שהוא מדד בסדר.

חיים כץ: אין פה עליות, הוא שומר יציב וזה נהנה וזה לא חסר.

דב בארי: אז כבוד היושב ראש, אם יורשה לי, לפני הדיון אתמול למדתי את מדד הרכב, אני יודע ממה הוא מורכב, איך דוגמים אותו, דיברתי עם הלמ"ס ארוכות אתמול.

דב בארי: צריך להחליף מילה עם הלמ"ס, להבין טיפה מה המדד הזה.

חיים כץ: אצלכם הבעיה שאתם רק מדברים, תתחילו לבצע, תתחילו לעבוד.

חיים כץ: עזוב את הדיבורים, שים את הדיבורים רגע בצד, צריך לקבל החלטה.

חיים כץ: אתה רוצה הפסקה חמש דקות לעשות החלטה?

דב בארי: זה מה שאנחנו ננסה לעשות.

חיים כץ: אז נעשה הפסקה חמש דקות.

חיים כץ: אני מכריז על הפסקה חמש דקות, הם יבדקו את המצב שלהם.

בשעה 10: אנחנו עדיין בוקר ועדיין יום רביעי בשבוע, ב-כ' באב, ה-8.8.12 ואני מתכבד לחדש את הדיון בתקנות הבטחת הכנסה - רכב, וההסכמות הן כדלקמן, אדוני מהאוצר?

בשעה 10: דבר.

דב בארי: ההסכמות הן כאלה, הסכומים שמצוינים בסעיף (1)(ג), תקנת משנה (ג), הסכומים האלה יעודכנו על פי הנוהל הבא: יש מדד תחבורה מכוניות, כאשר המדד הזה עולה הוא מעדכן אותו בשיעור העלייה פלוס נקודת אחוז.

דב בארי: לעניין הזה יש רצפה ויש תקרה.

דב בארי: הרצפה היא שאנחנו לא מעדכנים כלפי מטה, זאת אומרת אם המדד היה שלילי, אנחנו מקפיאים, יש לנו רצפה, והתקרה זה שזה לא יעלה על מדד המחירים לצרכן.

דב בארי: אני צריך לציין פה שני דברים חשובים לפרוטוקולים, אנחנו מדברים על המחירים ולא על- - -

חיים כץ: תציין את תרומתו של ליצמן לעניין.

דב בארי: אנחנו נציין ולחברי הוועדה אנחנו נודה.

ליצמן: אני רוצה להבין, כשנותנים עכשיו את הרכבים, הב.מ.וו, זה כולל?

חיים כץ: כולל עלייה של אחוז אחד.

משה גפני: אתה רוצה לתת לשרים הבטחת הכנסה?

ליצמן: הם מקבלים, מה זה השכר שהם מקבלים?

שמרית שקד: אם המדד נשאר אותו דבר בכל זאת מעלים באחוז?

דב בארי: לא.

חיים כץ: אם מדד 0?

חיים כץ: פלוס אחוז.

שמרית שקד: אם הוא עולה או נשאר אותו דבר?

חיים כץ: מדד 0 פלוס אחוז.

חיים כץ: אל תתרגזי, יש פה את שר הבריאות, זה נכון, שלא יתחילו לחלק לנו כדורים.

דב בארי: חשוב לי לציין לפרוטוקול, אל"ף, כמו שאמרתי גם באחד הדיונים, יש פה באמת סוגיה מורכבת והרכב הוא באמת נכס מסוג אחר, וזה למה הוא לא נכנס תחת התיקונים שאושרו בוועדה לפני כמה דקות.

חיים כץ: אבל הוא דורש תיקונים, כי הוא ישן קצת.

דב בארי: הוא דורש תיקונים, לא אמרתי שלא, אבל הוא לא דומה- - -

שמרית שקד: דב בארי התחיל לומר נקודה, שבעצם ההכנסות האלה מנכסים, בניגוד לתקנות הקודמות שאישרנו נכס כמו דירה ולבן אדם באמת יש הכנסה מהדירה הזו, פה אנחנו מדברים על רכב שבאמת לבן אדם אין הכנסה מהרכב הזה אלא הרכב פה- - -

חיים כץ: אנחנו לא יכולים לקנות מונית שנת זה ושיעבוד על מונית?

שמרית שקד: ההנחה היא שהרכב משמש פה איזה שהוא מרכיב באומדן ההכנסות של הבן אדם.

שמרית שקד: ההנחה היא שלאדם שיש רכב, מצבו הכלכלי טוב יותר מאדם שאין לו רכב ולכן מפחיתים מהגמלה שלו סכום מסוים בהתאם לשווי הרכב שלו.

שמרית שקד: דב רוצה אולי לתקן או לחדד משהו.

חיים כץ: הוא לא רוצה לחדד, הוא כבר מחודד לגמרי.

דב בארי: לא, זה חשוב לנו מבחינה משפטית, הסוגיה הזאת.

חיים כץ: אתם לא גמרתם את ההתייעצות שלכם?

דב בארי: לא, הכול מקובל, יש פה סוגיה משפטית שצריך לחדד את העניין הזה.

דב בארי: חשוב להגיד, אנחנו לא זוקפים פה הכנסה מהנכס הזה, זה נכס שאנחנו לוקחים ולוקחים בחשבון כאשר משלמים קצבת הבטחת הכנסה, אנחנו מנכים לפי ערך הרכב.

שמרית שקד: זה מרכיב באומדן ההכנסות של האדם.

חיים כץ: אוקי.

חיים כץ: אתה לא צריך להגיד, אמרת כבר הכול לפרוטוקול.

חיים כץ: תתחילי להקריא.

שמרית שקד: (מקריאה): "תיקון תקנה 10.

שמרית שקד: 1.

שמרית שקד: בתקנה 10 לתקנות הבטחת הכנסה, התשמ"ב-1982 (להלן – התקנות העיקריות) – "(1) במקום תקנת משנה (ג) יבוא: "(ג) על אף האמור בתקנה זו, היה הנכס רכב, ינוכה מהגמלה סכום חודשי השווה לאחד מאלה: "(1) לגבי עובד שהוא בעל רכב ששוויו עולה על 17,000 שקלים חדשים – סכום השווה ל-3% מההפרש שבין שווה הרכב ל-17,000 שקלים חדשים; "(2) לגבי מי שאינו עובד, שהוא בעל רכב ששוויו עולה על 9,000 שקלים חדשים – סכום השווה ל-3% מהפרש שבין שווי הרכב ל-9,000 שקלים חדשים;".

שמרית שקד: אלה הסכומים שמנכים מהגמלה בהתאם לשווי הרכב.

שמרית שקד: סתם לדוגמה, אם אדם יחיד עובד, יש לו רכב של 28,000 שקלים, אז הוא מקבל גמלה חודשית של 640, אם הוא מחזיק רכב של 28,000 שקלים ינכו לו 330.

שמרית שקד: (מקריאה): "בתקנת משנה זו – "עובד" – אחד מאלה, ולגבי פסקאות (2) ו-(3), למשך התקופות הנקובות בהן: "(1) מי שיש לו הכנסה חודשית מהמקורות המפורטים בסעיף 2(1) או (2) לפקודה (בהגדרה זו – הכנסה מעבודה), בסכום העולה על 25% מהשכר הממוצע, או בסכום העולה על 17% מהשכר הממוצע, אם הוא או בן זוגו הגיעו לגיל פרישה;" כשקראנו מקודם ראינו שאדם שהוא עובד, יש לו דיס ריגרד גבוה יותר לרכב.

שמרית שקד: כאן מוגדר מי הוא אותו עובד.

שמרית שקד: ראשית כל זה אדם שיש לו הכנסה בסכום שעולה על 25% מהשכר הממוצע, או אם מדובר בו או בבן זוגו שהגיעו לגיל פרישה, אז מספיק שהוא הרוויח 17% מהשכר הממוצע והוא נכנס לקטגוריה של עובד.

שמרית שקד: הקטגוריה השנייה היא זו שמופיעה בפסקה (2).

שמרית שקד: (מקריאה): "(2) תובע גמלה שפוטר מעבודתו ואין לו הכנסה מעבודה ובלבד שבשלושת החודשים שקדמו לפיטורים השתלמה לו גמלה, הוא היה בעל רכב והוא היה עובד כאמור בפסקה (1) – בשלושת החודשים שלאחר מועד הפיטורים; לעניין זה "פוטר" – לרבות התפטרות בנסיבות שהיו מזכות אותו בדמי אבטלה בעד 90 הימים הראשונים מיום הפסקת העבודה, לפי סעיף 166(ב) לחוק הביטוח;".

שמרית שקד: המשמעות היא שאדם לדוגמה מחזיק רכב של 28,000 שקלים והיום הוא יכול להחזיק רכב של 28,000 שקלים וינכו לו 330.

שמרית שקד: פיטרו אותו מהעבודה, עכשיו לכאורה הוא כבר נכנס לקטגוריה של הלא עובד ולכן הניכוי שלו אמור להיות הרבה יותר גבוה, מאפשרים לו עוד שלושה חודשים, או למצוא עבודה חדשה כנראה או להחליף רכב שבהם ידונו אותו כאילו היה עובד.

שמרית שקד: (מקריאה): "(3) תובע גמלה שהכנסתו מעבודה פחותה מן ההכנסה האמורה בפסקה (1), לפי העניין, ובלבד שבשלושת החודשים שקדמו לירידה בהכנסה השתלמה לו גמלה, הוא היה בעל רכב והוא היה עובד כאמור בפסקה (1) – בחודש שבו חלה הירידה בהכנסה ובחודשיים שלאחר החודש האמור;".

שמרית שקד: אותו דבר כמו שאמרנו מקודם, פה לא מדובר על תובע שפוטר, אבל מדובר על תובע שההכנסה שלו פחתה מההכנסה המזכה, שזה 25% ו-17%, אז במשך שלושה חודשים מאפשרים לו, שוב, להיכנס לקטגוריית העובד.

שמרית שקד: (מקריאה): "שווי הרכב" – לפי קביעת המוסד בהתחשב בשווי הנקוב במחירון רכב מקובל", אני מניחה שזה המקובל בשוק.

חיים כץ: לא, נגדיר את השם.

דב בארי: מבחינה משפטית זו בעיה, כי אתה צריך לעשות מכרז.

קריאה: מחירון רכב המקובל בשוק.

חיים כץ: אני לא יודע מה זה מקובל בשוק.

דב בארי: יש שניים או שלושה כאלה.

קריאה: אנחנו כרגע נעבוד עם יצחק לוי.

חיים כץ: תרשמי יצחק לוי.

דב בארי: אי אפשר.

שי גלברג-סומך: ---בעיה במחירון מסוים.

שמרית שקד: מחירון רכב מקובל בשוק, תקן את המקובל למקובל בשוק.

ליצמן: את יכולה להוסיף בסוגריים 'חוץ מהאוצר'.

חיים כץ: למה, משרד האוצר מוציא מחירונים?

ליצמן: לא, אבל הם פתאום מבינים בכול, אז גם רכבים.

חיים כץ: אתה גם נגד האוצר?

ליצמן: אני בעיקר נגד האוצר.

חיים כץ: אז אתה, גפני, לא לבד.

משה גפני: אני לא חושב שהם יכולים לשחק, אם כתוב מקובל, אז מה, הם יכולים פתאום להגיד- - -

חיים כץ: כן, הם יכולים.

חיים כץ: הם יכולים הכול.

ליצמן: אבל אי אפשר לשים שֵם.

חיים כץ: אם אתם לא יודעים לשים את השם, אתם תפרסמו את המחירון של, אני לא רוצה להגיד לו מר לוי, אסור לפרסם, אבל תפרסמו את המחירון באתר של המוסד לביטוח לאומי.

חיים כץ: לא את כל המחירון של הב.

חיים כץ: מ.וו, תשימי את המחירון בין 9 עד 40,000.

אורנה ורקוביצקי: לא, אי אפשר, אני אגיד לך גם למה.

חיים כץ: אז אנשים לא יידעו מה לקנות.

אורנה ורקוביצקי: לא, השיטה שהולכת להיות- - -

ליצמן: לא, מה האוצר עושה כשהוא רוצה ל- - -

דב בארי: בעבר ניסינו לבדוק מה הקונסטלציה פה, האוצר זה בעצם רשות המיסים, זה פשוט לא מתאים למודל הזה, הם לוקחים את מחיר הרכב ביום שהיבואן רשם את הרכב במשרד התחבורה ועל זה- - - זה פשוט לא רלוונטי.

דב בארי: אנחנו בדקנו את זה וזה לא יעבוד.

חזקיה ישראל: יש כשלושה מחירונים שיוצאים.

אורנה ורקוביצקי: מה שאנחנו לוקחים זה פרמטרים קבועים שנמצאים ברישיון הרכב.

אורנה ורקוביצקי: כדי לא להיכנס למקח וממכר עם כל אחד, עבר תאונה או לא, אז יש פרמטרים קבועים כמו שנתון, סוג מודל, נפח מנוע ודברים כאלה, זה נמצא לפי קוד מודל האוטו ושנת הייצור וזה נותן לי מהמחירונים את השווי.

אפרים חוג'ה: אבל הרכב שלנו בממשלה מחושב לפי ירושלמי.

שמרית שקד: אולי צריך לכתוב באתר, כדי שאדם יידע מה קנה המידה שלו- - -

אורנה ורקוביצקי: כן, קנה מידה אפשר לכתוב.

שמרית שקד: שזה יהיה לפי מחירון, סתם לדוגמה, , או שזה יהיה לפי מחירון- - -

אורנה ורקוביצקי: אבל זה לא טוב לכתוב פה.

שמרית שקד: כלומר אדם יידע בכלל מה המחירון שלפיו הוא נבחן.

אורנה ורקוביצקי: אנחנו נפרסם את המרכיבים שעליהם אנחנו נשענים.

כרמית נאור: ברגע שנפרסם את ההתקשרויות אנחנו גם נעלה את זה לאתר ככל שניתן יהיה.

כרמית נאור: אם לא ניתן יהיה, אז יכול להיות שאנחנו נצטרך פשוט לתת את הפרמטרים.

אורנה ורקוביצקי: אנחנו לא יכולים לפרסם מחירון שלו, אנחנו יכולים לפרסם מה המרכיבים שעליהם נשען- - -

חיים כץ: אוקי, תודה.

חיים כץ: תמשיכי.

שמרית שקד: (מקריאה): "שווי הרכב" – לפי קביעת המוסד ובהתחשב בשווי הנקוב במחירון- - -

חיים כץ: אנחנו לא נגמור את כל העבודה כנראה במכה אחת, נצטרך כל הזמן לעבוד.

חיים כץ: זה כמו אותו , שרוצה שהקליינט יישאר.

שמרית שקד: (מקריאה): "---המקובל בשוק אשר פורסם ב-1 בינואר וב-1 ביולי של כל שנה, לפי המאוחר ביניהם, ותוך התחשבות במשתנים המופיעים ברישיון הרכב בלבד".

שמרית שקד: "(2) במקום תקנת משנה (ד) יבוא:" זה הנוסח הקודם שאנחנו שינינו אותו, אני אקרא אותו אבל זה בכפוף לשינויים שדב אמר, אז זה לא הנוסח הסופי.

חיים כץ: לא שדב אמר, שסוכמו בוועדה.

שמרית שקד: סוכמו, אבל הוא פירט אותם בתחילת הדיון.

שמרית שקד: (מקריאה): "(ד) הסכומים האמורים בתקנת משנה (ג)", צריך להיות 'ו-10ב', "יעודכנו ב-1 בינואר של כל שנה (להלן – יום העדכון) לפי שיעור עליית המדד החדש לעומת המדד היסודי; השר יפרסם בהודעה ברשומות את נוסח תקנת משנה (ג) כפי שהשתנתה עקב האמור בתקנת משנה זו; "בתקנת משנה זו – "המדד החדש" – המדד שפורסם לאחרונה לפני יום העדכון; "המדד היסודי" – המדד שפורסם לאחרונה לפני יום העדכון הקודם, ולעניין יום העדכון הראשון שלאחר תחילתן של תקנות הבטחת הכנסה (תיקון מס' ___)".

שמרית שקד: מה יהיה העדכון הראשון, המדד שפורסם באיזה חודש?

דב בארי: בעצם זה נובמבר 2012 אבל זה יהיה בינואר 2013 הפעם הראשונה.

דב בארי: כמו שנהוג בשאר הקצבאות של ביטוח לאומי, אותו עיקרון.

חיים כץ: ינואר 2013.

דב בארי: זה צריך להיות ינואר 2013 ביחס לנובמבר, כי המדד האחרון הרלוונטי זה נובמבר 2012.

שמרית שקד: אז המדד האחרון יהיה המדד של נובמבר.

דב בארי: שהוא מתפרסם ב-15 בדצמבר.

מרים שמלצר: האם צריך לרשום את המספר?

מרים שמלצר: אם הם ישנו את השיטה של מועד העדכון ויהיה לנו דצמבר, לא מספיק לכתוב המדד שפורסם לפני?

מרים שמלצר: לא יותר טוב?

שמרית שקד: זה רק הפעם הראשונה.

חיים כץ: אתם תנסחו את זה אחר כך.

שמרית שקד: (מקריאה): "מדד" – מדד המחירים לצרכן (תחבורה – מכוניות) שמפרסמת הלשכה המרכזית לסטטיסטיקה".

שמרית שקד: כל הנוסח הזה כפוף לסיכומים שהצגתם בתחילת הדיון.

שמרית שקד: (מקריאה): "2.

שמרית שקד: אחרי תקנה 10א לתקנות העיקריות יבוא: "סייג לזכאות".

שמרית שקד: 10ב.

שמרית שקד: תובע שהוא בעל רכב ששוויו עולה על 40,000 שקלים חדשים לא זכאי לגמלה, כאמור בסעיף 9א(ב) לחוק; על הסכום האמור תחול תקנה 10(ד); "בתקנה זו "שווי הרכב" – כהגדרתו בתקנה 10(ג)".

חיים כץ: זאת אומרת הוצאת את כל השרים מהבטחת הכנסה.

שמרית שקד: 40,000 שקל זה הסכום המאפס.

שמרית שקד: החוק קובע שמי שיש לו רכב בסכום ששוויו על הסכום שקבע השר לא יהיה זכאי לגמלה.

שמרית שקד: כרגע אנחנו קובעים כי הסכום- - -

חיים כץ: השר קבע שהם לא זכאים לגמלה.

שמרית שקד: כן, מעל 40,000 לא זכאים לגמלה.

משה גפני: לא, הוא שאל על השרים.

משה גפני: את לא ענית לו.

חיים כץ: השרים.

חיים כץ: השר קובע שהשרים לא זכאים לגמלה.

חיים כץ: עוד פעם כחלון הולך נגד כולם.

שמרית שקד: (מקריאה): "תחילה ותחולה והוראות מעבר.

שמרית שקד: 3.

שמרית שקד: תחילתן ותחולתן של תקנות אלה כאמור בסעיף 4 לחוק הבטחת הכנסה (תיקון מס' 40), התשע"ב-2012, ותחול לגביהן הוראת המעבר הקבועה בסעיף האמור".

חיים כץ: אתה רוצה לשמור על שר המשפטים, שהוא כן יהיה זכאי.

משה גפני: הוא לא מחזיק רכב ממשלתי.

ליצמן: שר שהוא לא חבר כנסת אולי כן.

חיים כץ: תשמע, שר המשפטים יכול לבקש הבטחת הכנסה.

משה גפני: כן, גם קודם הוא היה יכול לבקש, לפני שהוא היה שר.

שי גלברג-סומך: רק רציתי לומר לפרוטוקול, בהתייחס לדברים שאמרה היועצת המשפטית, הגישה של הממשלה היא שההסדר לגבי הרכב הוא שונה מההסדר לגבי נכסים אחרים מהסיבות שציין נציג משרד האוצר, מדובר בנכס שהערך שלו פוחת ככל שעובר הזמן, להבדיל מהנכסים האחרים, שהערך שלהם גדל עם הזמן.

שי גלברג-סומך: זו הסיבה.

חיים כץ: אתה יכול להתחייב על מה שאמרת?

חיים כץ: אם הנכס שלי הוא 70,000 שקל, הוא גדל עם הזמן?

שי גלברג-סומך: נכס פיננסי יש לו פוטנציאל לגדול עם הזמן.

חיים כץ: יש לו פוטנציאל, אבל אתה אמרת שהוא גדל.

שי גלברג-סומך: אני מתקן, יש לו פוטנציאל לגדול עם הזמן.

חיים כץ: יפה מאוד.

חיים כץ: אם יש לך קרן השתלמות, לך תבדוק מה היא עשתה בשנתיים האחרונות, תראה שהיא ירדה.

חיים כץ: וקרנות פנסיה ירדו.

חיים כץ: לך תבדוק.

שי גלברג-סומך: גם מחירי דירות יכולים לרדת, אתה צודק.

שי גלברג-סומך: אני מדבר על פוטנציאל.

חיים כץ: יש להם פוטנציאל.

חיים כץ: תקני את מה שהוא אמר.

שמרית שקד: בסדר.

שמרית שקד: התחילה של התקנות, הן נקבעו כבר בחוק העיקרי, שזה אומר שהתקנות מתחילות ב-1 בספטמבר, אבל התשלומים הם רק ב-1 בדצמבר 2012 ויש פה עוד הוראות מעבר.

חיים כץ: מאה אחוז.

חיים כץ: מי בעד ההוראות כפי שהוקראו?

חיים כץ: ירים את ידו.

חיים כץ: יש לך זכות הצבעה?

חיים כץ: לפרוטוקול, חבר הכנסת גפני מצביע במקום חבר הכנסת מקלב שמחליף את חבר הכנסת פיניאן.

חיים כץ: זה כמו חד גדיא.

משה גפני: הסיכום שלי הוא שכשאין חבר ליכוד, אז יכול מישהו מיהדות התורה להצביע.

ליצמן: יש עוד מהליכוד שחסרים, אני גם יכול להצביע?

וילמה מאור: לא, חברי הכנסת אלדד ועפו, הם מחליפים את נציגי הליכוד בוועדה.

וילמה מאור: אותם אתה לא יכול להחליף.

וילמה מאור: הצבעה בעד התקנות - רוב התקנות אושרו.

חיים כץ: כל חברי הכנסת שנמצאים פה ויש להם זכות הצבעה, כולל המחליפים, אישרו את התקנות ולכן אנחנו שמחים להודיע שהתקנות אושרו ואני מקווה שאלה שישתמשו ברכבים- - - אני רואה שמחה בביטוח הלאומי.

חיים כץ: תודה רבה, הישיבה נעולה.